คริสท็อฟ เจ้าชายแห่งชเลสวิช-ฮ็อลชไตน์

คริสท็อฟ เจ้าชายแห่งชเลสวิช-ฮ็อลชไตน์ () ประสูติเมื่อวันที่ 22 สิงหาคม 2492 เป็นพระโอรสในปีเตอร์ ดยุกแห่งชเลสวิช-ฮ็อลชไตน์ กับมารี อาลิคส์ ดัชเชสแห่งชเลสวิช-ฮ็อลชไตน์ เป็นพระประมุขพระองค์ปัจจุบันแห่งราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์ค พระองค์ทรงสืบเชื้อสายมากจากพระมหากษัตริย์หลายพระองค์ อาทิ พระเจ้าคริสเตียนที่ 5 แห่งเดนมาร์ก สมเด็จพระราชินีนาถวิกตอเรียแห่งสหราชอาณาจักร จักรพรรดิอะเลคซันดร์ที่ 2 แห่งรัสเซีย และยังเป็นพระญาติห่างๆในพระราชวงศ์เดนมาร์ก นอร์เวย์และกรีซ พระอิสริยยศของพระองค์นั้น คือเจ้าชายพระประมุข มิใช่พระมหากษัตริย์ ตำแหน่งของพระองค์จึงเป็นเพียงผู้นำของราชวงศ์นี้เท่านั้น นอกจากนี้ พระมารดาของพระองค์ยังสืบเชื้อสายมาจาก สมเด็จพระจักรพรรดินียูฟรอซินีโดไกนา กาเมตรา สมเด็จพระจักรพรรดินีใน จักรพรรดิอเล็กซิออสที่ 3 อันเจลอส

พระองค์ทรงเสกสมรสกับ เจ้าหญิงเอลีซาเบ็ทแห่งลิพเพอ-วิสเซนเฟลด ต่อมาคือ เอลีซาเบ็ท เจ้าหญิงแห่งชเลสวิช-ฮ็อลชไตน์ เมื่อวันที่ 23 กันยายน 2524 รับพระราชทานพระอิสริยยศและพระฐานันดรที่ เฮอร์ไฮนีส อลิซาเบธ เจ้าหญิงแห่งชเลสวิช-ฮ็อลชไตน์ พระชายา (พระฐานันดรเดิม:เฮอร์เซอรีนไฮนีส) มีพระบุตรดังนี้
เจ้าหญิงโซฟี
ฟรีดริช แฟร์ดีนันท์ เจ้าชายรัชทายาทแห่งชเลสวิช-ฮ็อลชไตน์
เจ้าชายค็อนสตันทีน
เจ้าชายเลโอพ็อลท์

อ้างอิง 
ราชวงศ์อ็อลเดินบวร์ค
ราชวงศ์กลึคสบวร์ก

ราชวงศ์อ็อลเดินบวร์ค
ราชวงศ์กลึคส์บวร์ค
ดยุกแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค
เจ้าชายแห่งชเลสวิช-ฮ็อลชไตน์-เซอเนอร์ปอร์-กลึคส์บวร์ค